mbl.is | 05.12.2003 | 13:47Rekstrarniðurstaða Garðabæjar jákvæð upp á 122 milljónirRekstrarniðurstaða fjárhagsáætlunar Garðabæjar fyrir árið 2004 er jákvæð upp á rúmar 122 milljónir króna. Veltufé frá rekstri er 378 milljónir króna sem er 13% af heildartekjum bæjarins og 5% aukning frá yfirstandandi fjárhagsári. Gert er ráð fyrir að tekjur Garðabæjar verði liðlega 2,9 milljarðar sem er 5% aukning frá árinu 2003 og að rekstrargjöld verði 2,6 milljarðar. Engar skattahækkanir verða á árinu. Álagning útsvars verður óbreytt 12,46%, að því er fram kemur á heimasíðu Garðabæjar.Fjárhagsáætlunin var samþykkt á fundi bæjarstjórnar Garðabæjar í í gærkvöldi.
Í frumvarpinu er lögð áhersla á mikla sókn í íþrótta- og æskulýðsmálum. Stærsta einstaka fjárfestingin, yfir 400 m.kr, á árinu 2004 verður til íþróttamannvirkisins í Hofsstaðamýri. Með tilkomu þess verður gerbylting í aðstöðu fyrir Stjörnuna auk þess sem húsið mun nýtast skólunum vel, bæði til íþrótta- og sundkennslu. Einnig verður um 100 m.kr. varið í að bæta aðstöðu til knattspyrnuiðkunar á Ásgarðssvæðinu með lagningu gervigrass. Jafnframt þessu er verið að reisa vallarhús og stúku sem mun breyta verulega aðstöðu knattspyrnuiðkenda í sveitarfélaginu. Samtals nema þessar fjárfestingar yfir hálfum milljarði króna á árinu 2004. Aldrei áður hefur verið ráðist í jafn umfangsmikla uppbyggingu íþróttamannvirkja í Garðabæ á jafn skömmum tíma.Til baka - Prenta frétt - Senda frétt - Senda á Facebook - bb.is | 28.10.16 | 11:48